[{"text_idx": "#000001", "text": "Bydd defnyddwyr Cymraeg FixMyStreet, y gwasanaeth ar gyfer adrodd problemau stryd ac amgylcheddol lleol, nawr yn gallu gwneud hynny gan ddefnyddio map Cymraeg a ddarparwyd gan Mapio Cymru."}, {"text_idx": "#000002", "text": "Yr haf hwn, gallwch adrodd goleuadau stryd sydd wedi torri, tipio anghyfreithlon, tyllau a phroblemau lleol eraill yng Nghymru i\u2019r awdurdod cywir yn y Gymraeg am y tro cyntaf drwy FixMyStreet, y gwasanaeth adrodd hir-sefydlog ar gyfer problemau stryd ac amgylcheddol a ddarperir gan yr elusen technoleg ddinesig mySociety."}, {"text_idx": "#000003", "text": "Mae FixMyStreet yn ap gwe blaengar sy\u2019n galluogi dinasyddion ledled y Deyrnas Unedig i adrodd problemau lleol i\u2019r awdurdod sy\u2019n gyfrifol am eu trwsio, hyd yn oed os nad ydyn nhw\u2019n siw\u0302r ym mha awdurdod lleol ydynt. Am y tro cyntaf ers ei lansio yn 2007, bydd defnyddwyr yng Nghymru sydd am wneud adroddiadau yn Gymraeg yn gallu gweld fersiwn Gymraeg o\u2019r wefan a\u2019r ap, gan gynnwys map Cymraeg wedi\u2019i ddarparu gan Mapio Cymru."}, {"text_idx": "#000004", "text": "Wedi\u2019i lansio yn 2019, mae Mapio Cymru yn brosiect sy\u2019n darparu map uniaith Gymraeg o Gymru ac sy\u2019n ceisio sicrhau bod gwasanaethau mapio cystal yn y Gymraeg ag y maent yn Saesneg gan ddefnyddio ffynonellau data agored. Mae Mapio Cymru yn gweithio gyda sefydliadau ar draws Cymru i wella gwasanaethau mapio yn yr iaith Gymraeg."}, {"text_idx": "#000005", "text": "Dywedodd Wyn Williams o di\u0302m Mapio Cymru: \u201cEin nod yw gwneud hi\u2019n haws i sefydliadau ddarparu gwasanaethau mapio Cymraeg o\u2019r safon uchaf. Felly, ry ni wrth ein boddau bod technoleg mapio digidol mySociety i\u2019w gweld arlein yn y Gymraeg, priod iaith miloedd o bobl sy\u2019n byw yng Nghymru \u0336 a\u2019r gobaith yw \u0336 miliwn o bobl erbyn 2050.\u201d"}, {"text_idx": "#000007", "text": "Ceir ambell i fwlch ym map Cymraeg Mapio Cymru oherwydd bod y prosiect yn dibynnu ar wirfoddolwyr a chyrff cyhoeddus i gyfrannu enwau Cymraeg diffiniol. Gall gwirfoddolwyr helpu lenwi\u2019r bylchau drwy ychwanegu\u2019r enwau Cymraeg ar gyfer nodweddion ar y map (adeiladau, ffyrdd, mynyddoedd, caeau ac yn y blaen). Gall cyrff cyhoeddus helpu i lenwi\u2019r bylchau drwy gyhoeddi\u2019r enwau Cymraeg sydd ganddynt ar gyfer nodweddion o dan drwydded agored. Mae ti\u0302m Mapio Cymru ar gael i roi cyngor ar y materion hyn. Am fanylion pellach, cysylltwch trwy\u2019r wefan mapio.cymru neu\u2019r hashnod #mapioCymru."}, {"text_idx": "#000008", "text": "Cafodd FixMyStreet ei hadeiladu i\u2019w gwneud hi\u2019n haws i ddinasyddion adrodd am broblemau yn eu cymunedau. Mae FixMyStreet yn ap gwe blaengar annibynnol, rhad ac am ddim, a adeiladwyd gan yr elusen mySociety i alluogi dinasyddion y DU i adrodd, gweld a thrafod problemau lleol. Anfonir yr holl adroddiadau a wneir trwy FixMyStreet yn uniongyrchol at yr awdurdod sy\u2019n gyfrifol am ddatrys y broblem, a all wedyn ymateb i\u2019r gwneuthurwr adroddiadau i\u2019w diweddaru ar statws ei benderfyniad. Mae adroddiadau a\u2019u hymatebion hefyd yn cael eu harddangos yn gyhoeddus ar y map i gynyddu tryloywder o fewn cymuned."}, {"text_idx": "#000009", "text": "Mae\u2019r feddalwedd ffynhonnell agored ar gael i\u2019w defnyddio\u2019n fyd-eang (gweler ), neu mae fersiwn Pro wedi\u2019i chynnal a\u2019i hintegreiddio\u2019n llawn y gall cynghorau neu awdurdodau cyhoeddus eraill dalu ffi flynyddol a ddarperir gan is-gwmni sy\u2019n eiddo llwyr i\u2019r elusen, SocietyWorks (gweler ). Rydym yn falch iawn o allu gwneud y gwasanaeth yn hygyrch i ddinasyddion Cymraeg eu hiaith, gyda phroses adrodd wedi\u2019i chyfieithu\u2019n llawn a map Cymraeg sydd yn galluogi defnyddwyr i ddewis enwau strydoedd a lleoliadau y maent yn gyfarwydd a\u0302 hwy. Edrychwn ymlaen at weld fersiwn Gymraeg y gwasanaeth yn cael ei ddefnyddio gan fwy o ddinasyddion sy\u2019n poeni am wella lle maen nhw\u2019n byw."}, {"text_idx": "#000010", "text": "Mae mySociety yn sefydliad dielw sy\u2019n ceisio adfywio democratiaeth, gan roi mwy o rym i fwy o bobl drwy greu technolegau a data digidol. Ewch i am fwy o wybodaeth."}, {"text_idx": "#000012", "text": "Cwmni Buddiannau Cymdeithasol a menter gymdeithasol yw Data Orchard CIC sy\u2019n helpu sefydliadau i ddefnyddio data ar gyfer penderfyniadau gwell ac effeithlon. Mae Data Orchard CIC yn cyfuno sgiliau arbenigol mewn ymchwil, ystadegau a data gydag angerdd i greu byd gwell yn gymdeithasol, economaidd ac amgylcheddol."}, {"text_idx": "#000013", "text": "Am fwy o wybodaeth: .uk"}, {"text_idx": "#000015", "text": "Map arbrofol newydd gan Mapio Cymru i\u2019ch helpu chi i rannu mwy o enwau llefydd Cymraeg"}, {"text_idx": "#000016", "text": "9 Sylw ar Map arbrofol newydd gan Mapio Cymru i\u2019ch helpu chi i rannu mwy o enwau llefydd Cymraeg"}, {"text_idx": "#000017", "text": "Mae Mapio Cymru bellach yn cynnal map arbrofol i chi bori, sydd yn gyfateb i\u2019r prif fap."}, {"text_idx": "#000018", "text": "Mae\u2019r map hwn yn edrych yn eithaf tebyg i\u2019r prif fap, ond mae\u2019n cael ei letya ar weinydd ar wahan dw i wedi darparu ar ei gyfer:"}, {"text_idx": "#000019", "text": "Edrychwch yn fanwl ac fe gewch chi weld bod yr holl enwau llefydd ychydig yn wahanol."}, {"text_idx": "#000020", "text": "Pam gwneud hyn? Y prif bwrpas yw i ganfod bylchau yn y data ar gyfer enwau Cymraeg. Mae unrhyw enw yn gallu dilyn sawl ffordd i\u2019r prif fap. Mae\u2019r map yn cymryd data oddi wrth OpenStreetMap a Wikidata, ac wedyn yn ei brosesu. Roedden ni fel prosiect Mapio Cymru eisiau cyfleu ffynhonnell y data ar fap, ond ar waha\u0302n i\u2019r prif fap."}, {"text_idx": "#000021", "text": "Ar hyn o bryd mae pedair ffynhonnell wedi eu nodi ar allwedd y map arbrofol:"}, {"text_idx": "#000022", "text": "Wrth maes name (OpenStreetMap) \u2013 er nad yw\u2019r enw wedi ei labeli fel Cymraeg mae\u2019n edrych fel bod e yn Gymraeg, yn o\u0302l meini prawf penodol. Dw i angen blogio am y meini prawf yn fuan.\nNi chafwyd enw addas (ar hyn o bryd)"}, {"text_idx": "#000023", "text": "Nodwch fod yr allwedd yn gallu newid yn y dyfodol. Edrychwch ar y map a\u2019i allwedd am fanylion."}, {"text_idx": "#000024", "text": "Ni fydd modd i chi gwneud popeth rydych chi\u2019n gallu gwneud gyda\u2019r prif fap, fel chwilio a mewnosod yn hawdd."}, {"text_idx": "#000025", "text": "Yr hyn rydych chi\u2019n gallu gwneud yw pori\u2019r map arbrofol i ganfod diffygion ac wedyn golygu OSM i fewnbynnu enwau mewn achosion lle mae\u2019r data yn anghyflawn."}, {"text_idx": "#000026", "text": "Bydd eich newidiadau yn ymddangos ar y prif fap a\u2019r map arbrofol."}, {"text_idx": "#000027", "text": "Yn y pen draw, bydd yr enw rydych chi\u2019n fewnbynnu yn ymddangos mewn llu o apiau a phrosiectau, diolch i\u2019w statws data agored. Dw i\u2019n falch o gynnig yr adnodd fel ffordd o helpu unrhyw un sydd eisiau rhannu enwau llefydd Cymraeg. Diolch eto i Lywodraeth Cymru am gefnogi\u2019r gwaith."}, {"text_idx": "#000028", "text": "Pwll Tywod yw enw\u2019r gweinydd map arbrofol. Mae hyn wedi ei ddinodi gyda\u2019r lliw tywod o\u2019i amgylch. Mae\u2019r defnydd o\u2019r term yn cyfleu ein bod yn chwarae gyda\u2019i ymddangosiad. Esgusodwch unrhyw namau technegol byddech chi\u2019n gweld ar y map arbrofol \u2013 ond dyna\u2019r pwynt."}, {"text_idx": "#000029", "text": "Mapio Map swyddogol Cymru o Gymru!"}, {"text_idx": "#000032", "text": "Eleni, mae ti\u0302m Mapio Cymru, a ariennir gan #Cymraeg2050, wedi parhau i weithio ar eu map data agored o Gymru sy\u2019n seiliedig ar ddata OpenStreetMap, wici y byd mapiau. Yn awr, maent yn rhan o bartneriaeth gyda thi\u0302m Map Data Cymru Llywodraeth Cymru i greu platfform cyffrous newydd ."}, {"text_idx": "#000034", "text": "\u201c...y ffocws gwirioneddol ar brofiad y defnyddiwr. Mae data geo-ofodol yn hollbwysig ac wrth wraidd y Strategaeth Ddigidol. Rydyn ni\u2019n edrych ar ddatblygu sgiliau ar gyfer dysgu gydol oes a fydd yn dechrau yn ysgol.\u201d Yn o\u0302l Glyn Jones, mae gwaith Mapio Cymru gyda thi\u0302m newydd Map Data Cymru,\u201d... yn enghraifft flaenllaw o\u2019r hyn rydyn ni\u2019n edrych i\u2019w gyflawni\u201d gyda 365 o setiau data, un ar gyfer pob diwrnod o\u2019r flwyddyn!"}, {"text_idx": "#000035", "text": "Gan fod openstreetmap.cymru bellach yn haenen bwysig ar fap swyddogol newydd Cymru, \u201cmae\u2019n enghraifft dda iawn o weithio mewn partneriaeth, gan sicrhau profiad dwyieithog i\u2019r defnyddiwr\u201d."}, {"text_idx": "#000036", "text": "\u201cLle\u2019r oedd diffyg data mapio iaith Gymraeg, mae gennym Map Data Cymru bellach ac rydym yn falch iawn ohono. Gyda\u2019r gwaith hwn, rydym wedi dangos beth y gall gydweithio ei gyflawni.\u201d"}, {"text_idx": "#000037", "text": "Y gobaith yw, y bydd y map newydd hefyd yn arbed arian yn y sector cyhoeddus; \u201cyn hytrach na phawb yn cynhyrchu mapiau eu hunain, maen nhw nawr yn gallu defnyddio Data Map Cymru!\u201d"}, {"text_idx": "#000038", "text": "Am ragor o wybodaeth, neu gyfweld Carl Morris ac/neu Wyn Williams o mapio.cymru cysylltwch post@mapio.cymru ."}, {"text_idx": "#000039", "text": "Dyma sut i ddewis ein map ni ar wefan newydd Map Data Cymru!"}, {"text_idx": "#000044", "text": "Mae Mapio Cymru fel prosiect wedi bod yn gweithio gyda Llyfrgell Genedlaethol Cymru yn ddiweddar i amlygu\u2019r holl enwau llefyd yn Gymraeg sydd o fewn cronfa Wikidata, a gwella nhw."}, {"text_idx": "#000045", "text": "Mae canoedd o enwau wrth Wikidata ar y map bellach yn ogystal ag enwau oddi wrth OpenStreetMap (OSM)."}, {"text_idx": "#000046", "text": "Dyma Jason Evans o\u2019r llyfrgell yn ymhelaethu ar y gwaith a\u2019i bwysigrwydd:"}, {"text_idx": "#000047", "text": "Mae cyfuno Wikidata ag OSM yn caniata\u0301u inni adeiladu ar waith Mapio Cymru, sydd wedi bod yn datblygu map o Gymru gan ddefnyddio\u2019r data Cymraeg a gedwir yng nghronfa ddata OSM. Trwy alinio a chyfuno hyn a\u0302 Wikidata gall y map ddechrau tyfu ymhellach, gan gynnig mwy o wybodaeth i ddefnyddwyr trwy gyfrwng y Gymraeg."}, {"text_idx": "#000048", "text": "Ac mae hyn yn bwysig. Mae gan lawer o leoedd yng Nghymru, boed yn drefi, pentrefi, bryniau neu draethau, ddau enw, neu fwy weithiau. Mae\u2019r enwau yn Gymraeg bron bob amser yn enwau lleoedd gwreiddiol, enwau hynafol sydd yn llawn hanes. Mae\u2019r enwau hyn fel arfer yn ddisgrifiadol neu\u2019n cyfeirio at seintiau, penaethiaid neu gaerau a gollwyd ers amser maith. Mae\u2019r fersiynau Saesneg o enwau lleoedd weithiau\u2019n fwtaniadau diystyr o\u2019r rhai gwreiddiol Cymraeg neu enwau a orfodir gan oresgynwyr canoloesol neu \u2018foderneiddwyr\u2019 Fictoraidd. Hyd yn oed heddiw mae adeiladau hanesyddol yn cael ei ailenwi yn Saesneg gan eu perchnogion newydd ac mae enwau Cymraeg yn cael eu gollwng o wefannau a mapiau o blaid dewisiadau Saesneg y bernir eu bod yn \u2018haws i\u2019w ynganu\u2019."}, {"text_idx": "#000049", "text": "Nod y prosiect hwn yw dadgoloneiddio mapio yng Nghymru, nid trwy ddileu enwau lleoedd Saesneg o\u2019r cofnod ond trwy gynnig yr opsiwn i ddefnyddwyr weld ac archwilio map modern o Gymru trwy gyfrwng Cymraeg yn unig \u2013 gwasanaeth nad oedd yn bodoli mewn gwirionedd tan y lansiad o Mapio Cymru."}, {"text_idx": "#000050", "text": "Felly\u2019r her gyntaf gyda\u2019r prosiect hwn mewn gwirionedd yw annog cymunedau i gyfrannu eu henwau Cymraeg lleol i OSM neu Wikidata fel y gellir eu cynnwys ar y map, a gwneir hyn trwy gyfres o drafodaethau, gweithdai a digwyddiadau golygu. [...]"}, {"text_idx": "#000053", "text": "Mae ein ti\u0302m Mapio Cymru wedi bod yn gweithio yn di-dor ar wella\u2019r nifer o enwau Cymraeg sydd ar-lein ers ein cychwyn cyntaf yn 2017 dan nawdd prosiect Llywodraeth Cymru Cymraeg 2050, a nawr rydym yn hapus iawn i gyhoeddi y byddwn ni yn cydweithio gyda\u2019r Llyfrgell Genedlaethol eleni ar agweddau newydd o\u2019r gwaith."}, {"text_idx": "#000054", "text": "Gan y Llyfrgell Genedlaethol dipyn o brofiad o dorfoli prosiectau, a rhwng nawr ac Ebrill 2022 byddwn yn gobeithio torfoli nifer o agweddau o\u2019r gwaith:"}, {"text_idx": "#000055", "text": "sicrhau bod eitemau Wikidata a\u0302 data enwau lleoedd safonol Comisiynydd y Gymraeg yr un peth ac os felly eu dangos ar Open StreetMap Cymru (OSM Cymru)"}, {"text_idx": "#000056", "text": "Cynnal digwyddiadau cyhoeddus Wikidata-OSM Cymru,e.e."}, {"text_idx": "#000057", "text": "Wici\u2019r Holl Ddaear, golygathonau mewn ysgolion (dewch i gyswllt os am wahodd ni draw!) a chasglu clipiau sain o enwau lleol"}, {"text_idx": "#000058", "text": "Yn ogystal a\u0302 thorfoli\u2019r prosiect, byddwn hefyd yn defnyddio Wikidata i storio a rhannu gwybodaeth Gymraeg. Mae Wikidata yn chwaer-brosiect i Wikipedia, a byddwn yn manteisio ar y cyfoeth o ddata Cymraeg sydd eisoes yn y set ddata enfawr yma i wella ar y map o ran y data craidd sydd gennym ar flaenau ein bysedd. Yn ogystal a\u0302 defnyddio\u2019r Wikidata presennol rydym yn bwriadu ychwanegu rhwng 5,000 a 10,000 o gofnodion data newydd gyda labeli Cymraeg, ar gyfer pethau fel bryniau, mynyddoedd, llynnoedd a gwasanaethau cyhoeddus a sicrhau bod y rhain yn cael eu harddangos ar y map Cymraeg ar OSM. Bydd Menter Iaith Mo\u0301n yn arwain ar cyfres o digwyddiadau mewn ysgolion i gwella cynnwys Wicipedia Cymraeg am lleoedd lleol"}, {"text_idx": "#000059", "text": "Trwy wneud cysylltiadau rhwng prosiectau Wici ac OSM gallwn helpu i adeiladu map Cymraeg cyfoethocach, gyda mwy o ddata a mwy o ffyrdd i ddefnyddwyr archwilio\u2019r data hwnnw yn Gymraeg."}, {"text_idx": "#000060", "text": "Gobeithiwn y bydd y prosiect hwn yn darparu fframwaith i ddatblygwyr a sefydliadau sydd am adeiladu gwasanaethau mapio digidol yn yr iaith Gymraeg."}, {"text_idx": "#000061", "text": "Yn ogystal, erbyn diwedd y prosiect eleni, symudwn ymhell i\u2019r dyfodol ac i awyr las y cysyniad o boblogi SatNav, fel oedd yn denu tipyn o sylw yn ystod ein blwyddyn cyntaf."}, {"text_idx": "#000062", "text": "Pa fath o gamau ychwanegol sydd eu hangen er mwyn i gwmni allanol ychwanegu\u2019r Gymraeg at yr ieithoedd cefnogir gan SatNav?"}, {"text_idx": "#000063", "text": "Mae Mapio Cymru, fel OpenStreetMap ei hun, yn ei hanfod yn brosiect cymunedol ble mae pobl o wahanol ardaloedd yn cydweithio ar ; sydd yn ei tro yn bwydo ein map Cymraeg ni felly os oes chwant gyda chi wybod mwy neu weithio ar agwedd arall o\u2019r gwaith o ychwanegu at yr enwau Cymraeg sydd yn bodoli ar-lein \u2013 ac felly sy\u2019n diogelu ein hanes a\u2019n diwylliant ac yn wir ein hetifeddiaeth \u2013 yna dewch i gyswllt ar bob cyfrif:"}, {"text_idx": "#000064", "text": "ar yr hashnod #mapioCymru ar y cyfryngau cymdeithasol, neu drwy ebost "}, {"text_idx": "#000065", "text": "Mae Mapio Cymru bellach yn llwytho\u2019n gyflymach. Dyma beth wnaethon ni i gyflymu\u2019r gweinydd"}, {"text_idx": "#000066", "text": "2 Sylw ar Mae Mapio Cymru bellach yn llwytho\u2019n gyflymach. Dyma beth wnaethon ni i gyflymu\u2019r gweinydd"}, {"text_idx": "#000067", "text": "Rydyn ni\u2019n adeiladu map cyhoeddus agored o Gymru gyda\u2019r holl enwau yn Gymraeg. Mae\u2019r map bellach yn llwytho\u2019n gyflymach i chi oherwydd gwaith diweddar."}, {"text_idx": "#000068", "text": "Dyma beth wnaethon ni i wella cyflymder llwytho\u2019r map."}, {"text_idx": "#000069", "text": "Pan rydych chi\u2019n llwytho\u2019r map, rydych chi\u2019n gweld grid o deiliau. Mae pob un yn ffeil delwedd sgwa\u0302r, fel hwn:"}, {"text_idx": "#000070", "text": "Dyma ddarn bach o Dyddewi ar lefel chwyddo 17."}, {"text_idx": "#000071", "text": "Mae\u2019r delweddau teil yn cael eu rendro o ddata map o fewn OpenStreetMap, sydd yn cael eu cadw fel pwyntiau, llwybrau, a pherthnasau. Yn ogystal a\u0302\u2019r data, mae\u2019r pentwr meddalwedd a ddatblygwyd gan brosiect OpenStreetMap wedi ei drwyddedu\u2019n rhydd."}, {"text_idx": "#000072", "text": "Wrth fynd ati i ddangos map cyfredol i ddefnyddiwr, trawsnewid data i ddelweddau yw\u2019r darn o\u2019r gwaith sydd yn cymryd y rhan fwyaf o amser. Fel arfer mae hyn yn digwydd tra bod y defnyddiwr yn llwytho\u2019r map, mae\u2019r gweinydd yn cynhyrchu a darparu\u2019r delweddau, ac yn eu cadw mewn storfa hefyd."}, {"text_idx": "#000073", "text": "Pe tasai\u2019r map yn orffenedig a therfynol byddai hynny\u2019n help. Gallen ni sicrhau bod yr holl ddelweddau teil ar y gweinydd, wedi eu rendro a chadw, a darparu nhw bob tro. Ond nid yw hynny\u2019n opsiwn ar gyfer y map cyfan am gwpl o resymau."}, {"text_idx": "#000074", "text": "Ar hyn o bryd mae map Mapio Cymru yn cael ei ddiweddaru unwaith bob nos tra bod y mwyafrif ohonom yn cysgu, ac mae capasiti\u2019r gweinydd yn dueddol o fod yn uwch. Mae angen y diweddariadau achos mae nodweddion map daearyddol ac enwau yn newid yn aml, bob tro mae rhywun yn golygu OpenStreetMap. Fel arfer mae hyn yn welliant i\u2019r map, e.e. rhywun yn ychwanegu enw i nodwedd. Mae\u2019r elfennau data agored yn cael ei ddiwygio\u2019n gyson, fel Wicipedia y maes mapio. Mae\u2019r golygiad yn gallu bod yn ymateb i rywbeth sy\u2019n newid yn y byd corfforol, e.e. caffi yn newid ei enw, neu orsaf dre\u0302n hyfryd newydd sbon...!"}, {"text_idx": "#000075", "text": "Felly nid oes modd i ni gadw\u2019r map mewn aspig, mae\u2019n newid trwy amser."}, {"text_idx": "#000076", "text": "Mae rhwystr arall i\u2019r syniad o rendro a chadw\u2019r holl fap i gyflymu llwytho. Mae set gwahanol o deiliau ar bob lefel chwyddo. Ar y lefelau mwyaf pell mae\u2019n bosib cadw\u2019r holl ddelweddau. Ond ar lefelau chwyddo agosach, mae\u2019r nifer o deiliau\u2019n tyfu\u2019n esbonyddol. Yn fuan mae angen llwythi o amser a le storio, sydd yn fwy nag sydd gyda ni."}, {"text_idx": "#000077", "text": "Er enghraifft oedd Cymru gyfan ar lefel chwyddo 17 yn cymryd ychydig dros saith awr i\u2019w rendro dros nos. Mae hynny\u2019n ormod o amser."}, {"text_idx": "#000078", "text": "Oes modd i ni rendro a chadw rhai teiliau dethol, a rendro rhai eraill ar-elw. Oes, fel mae\u2019n digwydd. Yr her yw i benderfynu beth i\u2019w rendro am y mantais cyflymder mwynaf, wrth ystyried cyfyngiadau amser a storfa."}, {"text_idx": "#000079", "text": "Beth yw\u2019r ardaloedd map o \u2018ddiddordeb\u2019 neu \u2018berthnasedd\u2019, a sut ydyn ni\u2019n gallu bod yn fwy fanwl pendant am hyn?"}, {"text_idx": "#000080", "text": "I ddechrau, roedd gennym ragdybiaeth y byddai\u2019r ardaloedd a\u0302 phoblogaeth wasgaredig yn cael eu hymweld ar y map yn llai aml nag ardaloedd poblog iawn. Un dull fyddai rendro ardaloedd uwchlaw trothwy dwysedd poblogaeth penodol."}, {"text_idx": "#000081", "text": "Yna sylweddolais fod datrysiad arall yn llawer mwy parod i fynd, a hyd yn oed yn well. Gallem gyfeirio at geisiadau porwr agregedig am deiliau i weld pa rannau o\u2019n map yr ymwelwyd a\u0302 hwy fwyaf. Mae hyn yn caniata\u0301u i ni edrych ar boblogrwydd hanesyddol ardaloedd hyd at lefel teiliau unigol. Roedd hwn yn ddata a oedd gennym eisoes, o fewn logiau gweinydd."}, {"text_idx": "#000083", "text": "Map gwres o flwyddyn o ymweliadau ar bob lefel chwyddo."}, {"text_idx": "#000084", "text": "Mae\u2019n ymddangos bod yr ardaloedd poblogaidd yn cyfateb i ddwysedd y boblogaeth. Efallai y bydd perthynas hefyd a\u0302 nifer a/neu ganran y siaradwyr Cymraeg mewn gwahanol ardaloedd, sydd ar gael o ddata\u2019r Cyfrifiad."}, {"text_idx": "#000085", "text": "Dw i wedi cyfarwyddo\u2019r gweinydd i rendro\u2019r teiliau a\u2019u storio. Rydym wedi dewis yr ardaloedd hyn:"}, {"text_idx": "#000086", "text": "Mae lefelau chwyddo 3 i 16 bellach wedi\u2019u rendro\u2019n llwyr."}, {"text_idx": "#000087", "text": "Mae lefelau chwyddo 17 a 18 bellach wedi\u2019u rendro\u2019n rhannol."}, {"text_idx": "#000088", "text": "Nawr mae\u2019r gweinydd yn rendro\u2019r ardaloedd hyn yn awtomatig bob nos, yn syth ar o\u0302l mewnforio\u2019r data cyfoes."}, {"text_idx": "#000089", "text": "Roedd y gwahaniaeth yn amlwg iawn pan wnes i lwytho\u2019r wefan cyn ac ar o\u0302l y newid. Cyn hyn, roeddwn i wedi codi cywilydd braidd am yr ardaloedd gwag enfawr a rhewi cyson y map, tra bod y gweinydd yn baglu ymlaen. Dw i ddim yn cael y profiad hynny bellach \u2013 o leiaf am y tro!"}, {"text_idx": "#000090", "text": "Ar gyfartaledd, mae teiliau yn llwytho mewn 40% o\u2019r amser os maen nhw wedi eu rendro ymlaen llaw. Mae hynny\u2019n welliant syfrdanol, er bod graddfa\u2019r cyflymu yn ddibynnol iawn ar faint o ddefnyddwyr sy\u2019n cyrchu\u2019r gweinydd ar unwaith."}, {"text_idx": "#000091", "text": "Mae hyd yn oed teiliau nad ydynt wedi\u2019u rendro ymlaen llaw yn llwytho\u2019n gyflymach oherwydd mae mwy o gapasiti ar y gweinydd fel arfer."}, {"text_idx": "#000092", "text": "Gyda llaw, mae rhedeg y gweinydd yn llyfn hefyd yn dibynnu ar ddewis y gosodiadau cywir. (Gwnaethom ystyried nginx fel dewis arall yn lle Apache ond ymddengys nad oes ganddo modiwl addas fel mod_tile.)"}, {"text_idx": "#000093", "text": "Wrth i ni ennill mwy o ddiddordeb a defnyddwyr ar gyfer y map dw i\u2019n disgwyl y bydd yn rhaid i mi ymweld a\u0302 hyn eto. Mae eich cyfraniadau at gostau prosiect bob amser yn ddefnyddiol."}, {"text_idx": "#000097", "text": "Dyma gartref newydd Mapio Cymru lle rydym yn trin a thrafod mapio yn Gymraeg."}, {"text_idx": "#000098", "text": "Ewch i openstreetmap.cymru i weld y map."}, {"text_idx": "#000099", "text": "Rhowch arian i ddatblygiad gwasnaethau mapio Cymraeg."}]